Любовь Богомолова

Богомолова Любовь Григорьевна (1902-1983) — совет биологы, гематолог. РСФСР-ның атказанган фән эшмәкәре (1970). Сталин премиясе лауреаты (1952 й.).

 Биографиясе 
Любовь Богомолова 1902 елның 13 июлендә Санкт-Петербургта туган. Әтисе Александро-Невская Лавра хоры регенты (чиркәү хоры дирижеры) була, 30-елларда репрессияләнә.

1925 елда Ленинград медицина белемнәре институтын (ГИМЗ) тәмамлый. 1931 елдан кан җибәрү бүлегендә эшли.

Бөек Ватан сугышы елларында Ленинград кан җибәрү институтының донорлык бүлеген җитәкли. Аның хөкүмәткә мөрәҗәгатеннән соң донорларга өстәмә паек бүленә. Блокададагы шәһәрдә 144 мең литр донор каны әзерләнә.

Кыр госпитальләрендә дәвалау практикасында киң куллану тапкан плазманы лиофиль киптерү ысулын уйлап тапкан өчен, институт хезмәткәрләре А. Н. Филатов һәм Л. Г. Богомолова 1952 елда Сталин премиясенә лаек булалар.

Бөек Ватан сугышы тәмамланганнан соң, Любовь Григорьевна Богомолова Ленинград гемотология һәм кан җибәрү фәнни-тикшеренү институтының лаборатория мөдире булып эшли.

Медицина фәннәре докторы. Профессор (1955). 160 тан артык фәнни эш, шул исәптән кан җибәрү, донорлык, кан препаратларын һәм кан алмаштыргычларны әзерләүнең төрле проблемаларына багышланган 4 монография авторы.

Л. Г.Богомолова — халыкара трансфузиологлар җәмгыяте әгъзасы, «Гематология һәм кан җибәрү проблемалары» журналының редсовет әгъзасы; ул «Сәламәтлек саклауны оештыру» бүлегенең авторы һәм мөхәррире.  Ул өч тапкыр "Хезмәт Кызыл Байрагы","Почет Билгесе" орденнары, медальләр белән бүләкләнә .

1983 елның 25 мартында Санкт-Петербург шәһәрендә вафат була  .

 Мактаулы исемнәре һәм бүләкләре 
 РСФСР-ның атказанган фән эшмәкәре (1970)
Сталин премиясе лауреаты (1952)
 Өч Хезмәт Кызыл Байрагы ордены 
 "Хөрмәт Билгесе" ордены

 Хезмәтләре 
*Богомолова Л. Г. Донорство. — Л.: Медицина, Ленинградское отделение, 1984. — 197 с.

 Әдәбият 





 Искәрмәләр 

 Сылтамалар 

 Любовь Григорьевна Богомолова — профессор, доктор медицинских наук

Төркем:1902 елда туганнар
Төркем:Питырбурда туганнар
Төркем:1983 елда вафатлар
Төркем:Әлифба буенча шәхесләр
Төркем:Питырбурда вафатлар
Төркем:«Хөрмәт Билгесе» ордены кавалерлары
Төркем:РСФСР атказанган фән эшлеклеләре
Төркем:Википедия:Викимәгълүмат элементы параметрларына өстенлек бирелгән мәкаләләр
Төркем:Биологлар